ai4bharat/Pralekha huggingface dataset:
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଅହମ୍ମଦାବାଦରେ ଦର୍ଶନୀୟ ଡ୍ରୋନ୍ ଶୋ ର ଚିତ୍ର ସେୟାର କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗୁଜୁରାଟର ଅହମ୍ମଦାବାଦରେ ଦର୍ଶନୀୟ ଡ୍ରୋନ ଶୋ ର ଚିତ୍ର ସେୟାର କରିଛନ୍ତି । ଜାତୀୟ କ୍ରୀଡାର ଉଦଘାଟନୀ ସମାରୋହ ପାଇଁ ସହର ପ୍ରସ୍ତୁତ ହେଉଛି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଜାତୀୟ କ୍ରୀଡା ଉଦଘାଟନୀ ସମାରୋହ ପାଇଁ ସହର ପ୍ରସ୍ତୁତ ହେଉଥିବାବେଳେ ଅହମ୍ମଦାବାଦରେ ଦର୍ଶନୀୟ ଡ୍ରୋନ୍ ଶୋ!”
HS
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଦେଶରେ କରୋନାର ସଦ୍ୟତମ ସ୍ଥିତି
ସମଗ୍ର ଦେଶରେ କରୋନା ନିୟନ୍ତ୍ରଣ କାର୍ଯ୍ୟକ୍ରମ ଅଧିନରେ ଦେଶବ୍ୟାପି ଟିକାଦାନ କାର୍ଯ୍ୟକ୍ରମ ଚାଲୁ ରହିଛି । ଏପର୍ଯ୍ୟନ୍ତ ୧୭୩.୧୩ କୋଟି ଡୋଜ୍ ଟିକା ଦିଆଗଲାଣି । ସବିଶେଷ ତଥ୍ୟ ଅନୁଯାୟୀ ଦେଶରେ ୪୯,୯୪୮ ଜଣ ସକ୍ରିୟ ରୋଗୀ ଅଛନ୍ତି । ଦେଶରେ ସକ୍ରିୟ ରୋଗୀଙ୍କ ହାର ଠ.୧୨ ଶତାଂଶ ରହିଛି । ରୋଗୀଙ୍କର ଆରୋଗ୍ୟ ହାର ୯୮.୬୮ ଶତାଂଶ ଅଛି । ଗତ ୨୪ ଘଣ୍ଟା ମଧ୍ୟରେ ୮,ଠ୫୫ ରୋଗୀ ଆରୋଗ୍ୟ ଲାଭ କରିଛନ୍ତି । ଏପର୍ଯ୍ୟନ୍ତ ୪,୨୪,ଠ୬,୧୫ଠ ଜଣ ସମଗ୍ର ଦେଶରେ ଆରୋଗ୍ୟ ଲାଭ କରି ସାରିଲେଣି । ଗତ ୨୪ ଘଣ୍ଟା ମଧ୍ୟରେ ୩,୯୯୩ ଜଣ ନୂଆ ସଂକ୍ରମିତ ହୋଇଛନ୍ତି ।
ବର୍ତ୍ତମାନ ଦୈନିକ ସଂକ୍ରମିତ ହାର ଠ.୪୬ ଶତାଂଶ ଏବଂ ସାପ୍ତାହିକ ସଂକ୍ରମଣ ହାର ଠ.୬୮ ଶତାଂଶ ରହିଛି । ଗତ ୨୪ ଘଣ୍ଟାରେ ୮,୭୩,୩୯୫ଟି ନମୁନା ପରୀକ୍ଷାକୁ ମିଶାଇ ମୋଟ ୭୭.୪୩ କୋଟି ନମୁନା ପରୀକ୍ଷା ହୋଇ ସାରିଲାଣି ।
SSD/MB
(
ସୂଚନା ଓ ପ୍ରସାରଣ ମନ୍ତ୍ରଣାଳୟ
ଆପଣଙ୍କ ନିକଟରେ ଆଇଏଫ୍ଏଫ୍ଆଇ ୫୩ ପ୍ୟାଲେଟ୍ ଉପସ୍ଥାପିତ : ଫିଲ୍ମ ମହୋତ୍ସବର ଆଧିକାରିକ ସୂଚୀ
ଜାପାନୀ ଲେଖକ ହାରୁକି ମୁରାକାମି କହିଛନ୍ତି ଯେ , “ଯଦି ଆପଣ କେବଳ ସେହି ବହି ଗୁଡିକ ପଢ଼ୁଛନ୍ତି, ଯାହା ଅନ୍ୟ ସମସ୍ତେ ପଢ଼ୁଛନ୍ତି, ଆପଣ କେବଳ ତାହା ଚିନ୍ତା କରି ପାରିବେ, ଯାହା ଅନ୍ୟମାନେ ଚିନ୍ତା କରୁଛନ୍ତି ।” ଯେହେତୁ ଏବେ ଆମେ ଆଇଏଫ୍ଏଫ୍ଆଇ ଭଳି ଫିଲ୍ମ ଉତ୍ସବ ଆରମ୍ଭ କରିବାକୁ ପ୍ରସ୍ତୁତ ହେଉଛୁ , ବୋଧହୁଏ ଏହା ହେଉଛି ସେହି ସମୟ, ଯେତେବେଳେ ଆମେ ନିଜକୁ କହୁଛୁ, କେବଳ ସେହି ଚଳଚ୍ଚିତ୍ର ଦେଖିବା ପାଇଁ ଯାହାକୁ ଅନ୍ୟମାନେ ଦେଖୁଛନ୍ତି, ତେବେ ଆମେ କେବଳ ତାହା ଭାବି ପାରିବା, ସେଭଳି ବଂଚିବା ଏବଂ ଅନୁଭବ କରିପାରିବା ଯାହା ଅନ୍ୟ ସମସ୍ତେ ଅନୁଭବ କରନ୍ତି ?
ଆଜ୍ଞା ହଁ, ଆମେ ବିଶ୍ୱାସ କରିଥାଉ ଅନେକ ବୈଶିଷ୍ଟ୍ୟ ଗୁଡିକ ମଧ୍ୟରୁ ଗୋଟିଏ ଯାହା ଚଳଚ୍ଚିତ୍ର ମହୋତ୍ସବକୁ ସ୍ୱତନ୍ତ୍ର କରିଥାଏ, ତାହା ହେଉଛି ସେମାନଙ୍କ ଦ୍ୱାରା ଉପସ୍ଥାପନ କରା ଯାଉଥିବା କଳାତ୍ମକ ଉତ୍କର୍ଷତାର ଚମତ୍କାର ସଂଗ୍ରହ । ବର୍ତ୍ତମାନର ଏହି ୫୩ତମ ସଂସ୍କରଣରେ, ଭାରତୀୟ ଆନ୍ତର୍ଜାତୀୟ ଚଳଚ୍ଚିତ୍ର ମହୋତ୍ସବର ବିଭିନ୍ନ ଲକ୍ଷ୍ୟ ଗୁଡିକ ମଧ୍ୟରୁ ଗୋଟିଏ ଲକ୍ଷ୍ୟ ହେଉଛି - ଉଭୟ ଭାରତୀୟ ତଥା ଆନ୍ତର୍ଜାତୀୟ ସିନେମାର ସର୍ବଶ୍ରେଷ୍ଠ କୃତି ଗୁଡିକ ସହିତ ଭାରତ ତଥା ବିଦେଶର ଦର୍ଶକଙ୍କୁ ପରିଚିତ କରାଇବା ।
ତେବେ, ଠିକ୍ ଅଛି । ଏବେ ଯେତେବେଳେ ଆମେ ଚଳଚ୍ଚିତ୍ରର ଉତ୍ସବ ଆରମ୍ଭ କରିବାକୁ ଯାଉଛୁ, ଆମେ ଆପଣ ମାନଙ୍କ ପାଇଁ ମହୋତ୍ସବର ପ୍ୟାଲେଟ୍ ପ୍ରସ୍ତୁତ କରୁଛୁ । ଭାରତୀୟ ସିନେମା ଏବଂ ଆନ୍ତର୍ଜାତୀୟ ସିନେମାର ସୂଚୀ ଉପରେ ନଜର ପକାନ୍ତୁ ।
ଆଇଏଫ୍ଏଫ୍ଆଇ ୫୩ ପାଇଁ ଭାରତୀୟ ସିନେମା ସୂଚୀ ଦେଖିବା ପାଇଁ ଏଠାରେ କ୍ଲିକ୍ କରନ୍ତୁ ।
ଏବଂ ଆଇଏଫ୍ଏଫ୍ଆଇ ୫୩ ପାଇଁ ଅନ୍ତର୍ଜାତୀୟ ସିନେମା ସୂଚୀ ଦେଖିବା ପାଇଁ ଏଠାରେ କ୍ଲିକ୍ କରନ୍ତୁ ।
ଆମେ ଆଶା କରୁଛୁ ଯେ, ଏହା ଗୋଆ ଠାରେ ବ୍ୟକ୍ତିଗତ ଭାବରେ ଆଇଏଫ୍ଏଫ୍ଆଇରେ ଯୋଗ ଦେଉଥିବା ସମସ୍ତ ବ୍ୟକ୍ତି ବିଶେଷଙ୍କୁ ଅଧିକରୁ ଅଧିକ ଭଲ ଫିଲ୍ମ ବାଛିବାରେ ସାହାଯ୍ୟ କରିବ । ଏହି ଉତ୍ସବ ଦ୍ୱାରା ଅନୁପ୍ରାଣିତ ହେବା ପାଇଁ ଆପଣଙ୍କର ଇଚ୍ଛା ଉପରେ ଆଧାର କରି ଆପଣଙ୍କ ଉତ୍ସବର ଯୋଜନା କରିବାକୁ ଏବେ ପ୍ରସ୍ତୁତ ହୋଇ ଯାଆନ୍ତୁ ।
ଏବଂ ଯଦି ଆପଣ ଗୋଆରେ ବ୍ୟକ୍ତିଗତ ଭାବରେ ଏହି ଉତ୍ସବରେ ଯୋଗ ଦେଉ ନାହାଁନ୍ତି, ଆମେ ଆଶା କରୁଛୁ ଯେ, ଏହି ସୁବିଧା ଆପଣଙ୍କୁ ଶାରୀରିକ ସ୍ତରରେ ନହେଲେ ମଧ୍ୟ, ଅନ୍ତତଃ ମନ, ହୃଦୟ ଏବଂ ପ୍ରାଣରେ ଯୋଗ ଦେବାକୁ ପ୍ରେରଣା ଯୋଗାଇବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବାତ୍ୟା ୟାସ ଜନିତ କ୍ଷୟକ୍ଷତି ସମୀକ୍ଷା କଲେ ପ୍ରଧାନମନ୍ତ୍ରୀ
ଓଡ଼ିଶା ଓ ପଶ୍ଚିମବଙ୍ଗର ବାତ୍ୟା ୟାସ ପ୍ରଭାବିତ ଅଞ୍ଚଳକୁ ଆକାଶମାର୍ଗରୁ ଅନୁଧ୍ୟାନ କଲେ ପ୍ରଧାନମନ୍ତ୍ରୀ ମୋଦୀ
ବାତ୍ୟା ୟାସ ଯୋଗୁ ପ୍ରଭାବିତ ହୋଇଥିବା ଲୋକମାନଙ୍କ ପ୍ରତି ସମବେଦନା ପ୍ରକଟ କଲେ ପ୍ରଧାନମନ୍ତ୍ରୀ ମୋଦୀ
ତୁରନ୍ତ ରିଲିଫ ଓ ଉଦ୍ଧାର କାର୍ଯ୍ୟ ପାଇଁ 1000 କୋଟିର ସହାୟତା ଘୋଷଣା କଲେ ପ୍ରଧାନମନ୍ତ୍ରୀ
କ୍ଷୟକ୍ଷତିର ସମ୍ପୂର୍ଣ୍ଣ ଆକଳନ ପାଇଁ ରାଜ୍ୟଗୁଡ଼ିକୁ ଆନ୍ତଃମନ୍ତ୍ରୀସ୍ତରୀୟ ଦଳ ପଠାଇବେ କେନ୍ଦ୍ର ସରକାର
ପ୍ରଭାବିତ ଅଞ୍ଚଳରେ ଭିତ୍ତିଭୂମି ମରାମତି ଓ ପୁନରୁଦ୍ଧାର ପାଇଁ ସହାୟତା ନିମନ୍ତେ ପ୍ରତିଶ୍ରୁତି ଦେଲେ କେନ୍ଦ୍ର ସରକାର
ବାତ୍ୟା ୟାସରେ ମୃତକଙ୍କ ପରିବାରବର୍ଗଙ୍କୁ ମିଳିବ 2 ଲକ୍ଷ ଟଙ୍କାର ଅନୁକମ୍ପା ମୂଳକ ସହାୟତା, ଆହତଙ୍କୁ ମିଳିବ 50,000 ଟଙ୍କାର ସହାୟତା ରାଶି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୁକ୍ରବାର, 28 ମେ, 2021ରେ ବାତ୍ୟା ୟାସ ଯୋଗୁ ପ୍ରଭାବିତ ହୋଇଥିବା ଓଡ଼ିଶା ଓ ପଶ୍ଚିମବଙ୍ଗରେ କ୍ଷୟକ୍ଷତି ସମୀକ୍ଷା କରିଛନ୍ତି। ସେ ଓଡ଼ିଶାର ବାଲେଶ୍ବର ଓ ଭଦ୍ରକ ଜିଲ୍ଲା ସମେତ ପଶ୍ଚିମବଙ୍ଗର ପୂର୍ବ ମେଦିନିପୁରର ବାତ୍ୟା ପ୍ରଭାବିତ ଅଞ୍ଚଳକୁ ଆକାଶମାର୍ଗରୁ ନିରୀକ୍ଷଣ କରିଥିଲେ।
ଭୁବନେଶ୍ବର ଠାରେ, ରିଲିଫ ଓ ପୁନରୁଦ୍ଧାର କାର୍ଯ୍ୟ ସମୀକ୍ଷା ପାଇଁ ଅନୁଷ୍ଠିତ ଏକ ବୈଠକରେ ପ୍ରଧାନମନ୍ତ୍ରୀ ଅଧ୍ୟକ୍ଷତା କରିଥିଲେ।
ବୈଠକରେ ପ୍ରଧାନମନ୍ତ୍ରୀଙ୍କୁ ଅବଗତ କରାଯାଇଥିଲା ଯେ ବାତ୍ୟା ୟାସ୍ କାରଣରୁ ଓଡ଼ିଶାର ସର୍ବାଧିକ ଅଞ୍ଚଳ କ୍ଷତିଗ୍ରସ୍ତ ହୋଇଛି। ଏହାପରେ ପଶ୍ଚିମବଙ୍ଗ ଓ ଝାଡ଼ଖଣ୍ଡର କିଛି ଅଞ୍ଚଳରେ ମଧ୍ୟ କ୍ଷୟକ୍ଷତି ହୋଇଛି।
ଶ୍ରୀ ମୋଦୀ ଏହି ଅବସରରେ ତୁରନ୍ତ ସହାୟତା କାର୍ଯ୍ୟ ପାଇଁ 1000 କୋଟି ଟଙ୍କାର ସହାୟତା ରାଶି ଘୋଷଣା କରିଥିଲେ। ଏଥିମଧ୍ୟରୁ ଓଡ଼ିଶାକୁ ତୁରନ୍ତ 500 କୋଟି ଟଙ୍କା ସହାୟତା ଦିଆଯିବ। ବାକି 500 କୋଟି ପଶ୍ଚିମବଙ୍ଗ ଓ ଝାଡ଼ଖଣ୍ଡକୁ ଦିଆଯିବ, ଯାହାକି କ୍ଷୟକ୍ଷତିକୁ ଆଧାର କରି ପ୍ରଦାନ କରାଯିବ। କେନ୍ଦ୍ର ସରକାର କ୍ଷୟକ୍ଷତି ଆକଳନ ପାଇଁ ପ୍ରଭାବିତ ରାଜ୍ୟଗୁଡ଼ିକୁ ଏକ ଆନ୍ତଃମନ୍ତ୍ରୀସ୍ତରୀୟ ଦଳ ପଠାଇବେ, ଏହାକୁ ଆଧାର କରି ଅତିରିକ୍ତ ସହାୟତା ଯୋଗାଇ ଦିଆଯିବ।
ପ୍ରଧାନମନ୍ତ୍ରୀ ଏହି ଅବସରରେ ଓଡ଼ିଶା, ପଶ୍ଚିମବଙ୍ଗ ଓ ଝାଡ଼ଖଣ୍ଡର ଲୋକମାନଙ୍କୁ ପ୍ରତିଶ୍ରୁତି ଦେଇ କହିଥିଲେ ଯେ ଏହି ସଙ୍କଟପୂର୍ଣ୍ଣ ସମୟରେ କେନ୍ଦ୍ର ସରକାର ରାଜ୍ୟ ସରକାରଙ୍କ ସହ ମିଶି କାର୍ଯ୍ୟ କରିବେ ଏବଂ ପ୍ରଭାବିତ ଅଞ୍ଚଳରେ ଭିତ୍ତିଭୂମିର ପୁନରୁଦ୍ଧାର ଓ ପୁନଃନିର୍ମାଣ ପାଇଁ ଯଥାସମ୍ଭବ ସହାୟତା ଯୋଗାଇ ଦିଆଯିବ।
ଏହି ବାତ୍ୟା କାରଣରୁ ଯେଉଁମାନେ କ୍ଷତିଗ୍ରସ୍ତ ହୋଇଛନ୍ତି ସେମାନଙ୍କ ପ୍ରତି ପ୍ରଧାନମନ୍ତ୍ରୀ ସମବେଦନା ଜ୍ଞାପନ କରିଥିଲେ ଏବଂ ଏହି ପ୍ରାକୃତିକ ବିପର୍ଯ୍ୟୟରେ ଜୀବନ ହରାଇଥିବା ଲୋକମାନଙ୍କ ପରିବାରବର୍ଗଙ୍କ ପାଇଁ ଗଭୀର ଦୁଃଖ ପ୍ରକଟ କରିଥିଲେ।
ବାତ୍ୟାରେ ପ୍ରାଣ ହରାଇଥିବା ଲୋକମାନଙ୍କ ନିକଟ ସମ୍ପର୍କୀୟମାନଙ୍କୁ 2 ଲକ୍ଷ ଟଙ୍କାର ଅନୁକମ୍ପାମୂଳକ ସହାୟତା ଓ ଗୁରୁତର ଆହତଙ୍କୁ 50,000 ଟଙ୍କା କ୍ଷତିପୂରଣ ଦେବା ଲାଗି ଘୋଷଣା କରିଥିଲେ।
ପ୍ରଧାନମନ୍ତ୍ରୀ କହିଥିଲେ ଯେ ବୈଜ୍ଞାନିକ ଦୃଷ୍ଟିକୋଣ ନେଇ ବିପର୍ଯ୍ୟୟ ପରିଚାଳନା ପ୍ରତି ଆମକୁ ପୁଣିଥରେ ଧ୍ୟାନ ଦେବାକୁ ପଡ଼ିବ। ଆରବ ସାଗର ଓ ବଙ୍ଗୋପସାଗରରେ ନିୟମିତ ଭାବେ ବାତ୍ୟା ସୃଷ୍ଟି ହେଉଥିବାରୁ ଯୋଗାଯୋଗ ବ୍ୟବସ୍ଥା, ମୁକାବିଲା ପ୍ରୟାସ ଓ ପ୍ରସ୍ତୁତିରେ ବ୍ୟାପକ ପରିବର୍ତ୍ତନ ଆଣିବାର ଆବଶ୍ୟକତା ରହିଛି।
ସହାୟତା ପ୍ରୟାସରେ ଅଧିକ ଉନ୍ନତ ସମନ୍ବୟ ପାଇଁ ଲୋକମାନଙ୍କ ମଧ୍ୟରେ ବିଶ୍ବାସ ସୃଷ୍ଟି କରିବା ଉପରେ ମଧ୍ୟ ସେ ଗୁରୁତ୍ବାରୋପ କରିଥିଲେ।
ପ୍ରଧାନମନ୍ତ୍ରୀ ମୋଦୀ ଓଡ଼ିଶା ସରକାରଙ୍କ ପ୍ରସ୍ତୁତି ଓ ବିପର୍ଯ୍ୟୟ ପରିଚାଳନା କାର୍ଯ୍ୟକୁ ପ୍ରଶଂସା କରିଥିଲେ, ଯାହାଫଳରେ ମୃତ୍ୟୁସଂଖ୍ୟାକୁ ହ୍ରାସ କରାଯାଇପାରିଛି। ସେ ମଧ୍ୟ ଉଲ୍ଲେଖ କରିଥିଲେ ଯେ ଏପରି ପ୍ରାକୃତିକ ବିପର୍ଯ୍ୟୟ ପାଇଁ ରାଜ୍ୟ ପକ୍ଷରୁ ଦୀର୍ଘସ୍ଥାୟୀ ମୁକାବିଲା ପ୍ରୟାସ ଆରମ୍ଭ କରାଯାଇଛି।
ସେ ଉଲ୍ଲେଖ କରିଥିଲେ ଯେ ଅର୍ଥ ଆୟୋଗ ମଧ୍ୟ ବିପର୍ଯ୍ୟୟ ପ୍ରଶମନ ଉପରେ ଗୁରୁତ୍ବ ଆରୋପ କରିବା ସହିତ ଏଥିପାଇଁ 30,000 କୋଟି ଟଙ୍କାର ପାଣ୍ଠି ବ୍ୟବସ୍ଥା କରିଛନ୍ତି।
ଆର୍ଥିକ ବ୍ୟାପାର ସଂକ୍ରାନ୍ତ କ୍ୟାବିନେଟ କମିଟି
କ୍ୟାବିନେଟ ମେସର୍ସ ଚେନାବ୍ ଭ୍ୟାଲି ପାୱାର ପ୍ରୋଜେକ୍ଟସ ପ୍ରାଇଭେଟ ଲିମିଟେଡ୍ ମାଧ୍ୟମରେ 540 ମେଗାୱାଟ ଯୁକ୍ତ କୋୱାର ଜଳ ବିଦ୍ୟୁତ ପ୍ରକଳ୍ପ ନିର୍ମାଣର ମଞ୍ଜୁରି ପ୍ରଦାନ କରିଛନ୍ତି
ପ୍ରକଳ୍ପ ଦ୍ବାରା 1975 ମିଲିୟନ ୟୁନିଟ୍ ବିଦ୍ୟୁତ ଉତ୍ପାଦନର ସମ୍ଭାବନା
କୋୱାର ପ୍ରକଳ୍ପ 54 ମାସ ମଧ୍ୟରେ ସମାପ୍ତ ହେବ
ପ୍ରକଳ୍ପର ନିର୍ମାଣ କାର୍ଯ୍ୟରେ 2500 ଲୋକଙ୍କୁ ରୋଜଗାର ମିଳିବ ଏବଂ କେନ୍ଦ୍ର ଶାସିତ ପ୍ରଦେଶ ଜମ୍ମୁ-କାଶ୍ମୀରର ସମଗ୍ର ସାମାଜିକ ଆର୍ଥିକ ବିକାଶ ସମ୍ଭବ ହୋଇପାରିବ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆର୍ଥିକ ବ୍ୟାପାରର ମନ୍ତ୍ରୀମଣ୍ଡଳ ସମିତି ଆଜି କେନ୍ଦ୍ର ଶାସିତ ଅଞ୍ଚଳ ଜମ୍ମୁ-କାଶ୍ମୀରର କିସ୍ତୱାର ଜିଲ୍ଲାରେ ଚେନାବ ନଦୀ ଉପରେ 540 ମେଗାୱାଟର କୋୱାର ଜଳ ବିଦ୍ୟୁତ ପ୍ରକଳ୍ପ ପାଇଁ 4526.12 କୋଟି ଟଙ୍କା ନିବେଶର ମଞ୍ଜୁରି ପ୍ରଦାନ କରିଛନ୍ତି। ଏହି ପ୍ରକଳ୍ପର କାର୍ଯ୍ୟାନ୍ବୟନ ମେସର୍ସ ଚେନାବ ଭ୍ୟାଲି ପାୱାର ପ୍ରୋଜେକ୍ଟସ ପ୍ରା.ଲି.  କରିବ ଯାହା ଏନଏଚପିସି ଏବଂ ଜେକେଏସଡିପିସିର ସଂଯୁକ୍ତ ଉପକ୍ରମ କମ୍ପାନୀ ଅଟେ। ଏଥିରେ 27 ଏପ୍ରିଲ୍ 2022 ହିସାବ ଅନୁସାରେ ଉଭୟ କମ୍ପାନୀ ଯଥାକ୍ରମେ 51 ପ୍ରତିଶତ ଓ 49 ପ୍ରତିଶତର ଇକ୍ୟୁଟି ଯୋଗଦାନ ରହିବ।
ପ୍ରକଳ୍ପ ଦ୍ବାରା ବାର୍ଷିକ ବିଜୁଳି ଉତ୍ପାଦନ 90 ପ୍ରତିଶତ ବା ତାଠାରୁ ଅଧିକ ହେବ। ଏହି ହିସାବରେ ପ୍ରକଳ୍ପ 1975.54 ମିଲିୟନ ୟୁନିଟର ବିଦ୍ୟୁତ ଉତ୍ପାଦନ କରିବ।
କେନ୍ଦ୍ର ସରକାର, ପ୍ରଯୁକ୍ତି, କର୍ମଚାରୀ ଏବଂ ଅନ୍ୟାନ୍ୟ ଭିତ୍ତିଭୂମି ପାଇଁ 69.80 କୋଟି ଟଙ୍କାର ଅନୁଦାନ ପ୍ରଦାନ କରିବେ। ଏହା ବ୍ୟତୀତ କେନ୍ଦ୍ର ସରକାର କେନ୍ଦ୍ର ଶାସିତ ପ୍ରଦେଶ ଜାମ୍ମୁ କାଶ୍ମୀରର 655.08 କୋଟି ଟଙ୍କାର ଅନୁଦାନ ମଧ୍ୟ ପ୍ରଦାନ କରୁଛି। ଏହି ଅନୁଦାନରେ ଜେକେଏସପିଡିସି କମ୍ପାନୀ  ମେସର୍ସ ସିଭିପିପିଏଲ୍ ରେ ଇକ୍ୟୁଟି ଯୋଗଦାନ କରିବ। ଏନଏଚପିସି 681.82 କୋଟି ଟଙ୍କାର ନିଜର ଇକ୍ୟୁଟି  ନିଜର ଆଭ୍ୟନ୍ତରୀଣ ସ୍ରୋତରୁ ପ୍ରଦାନ କରିବେ। କୋୱାର ଜଳ ବିଦ୍ୟୁତ ପ୍ରକଳ୍ପ 54 ମାସର ଅବଧିରେ ସମାପ୍ତ କରାଯିବ। ଏହି ପ୍ରକଳ୍ପ ମାଧ୍ୟମରେ ଯେଉଁ ବିଦ୍ୟୁତ ଉତ୍ପାଦନ ହେବ, ଏହା ଦ୍ବାରା ଗ୍ରୀଡ଼କୁ ସନ୍ତୁଳିତ ରଖିବାରେ ସହାୟତା ମିଳିବ ଏବଂ ବିଦ୍ୟୁତ ଯୋଗାଣର ସ୍ଥିତିରେ ଉନ୍ନତି ଆସିବ।
କେନ୍ଦ୍ର ଶାସିତ ଅଞ୍ଚଳ ଜାମ୍ମୁ-କାଶ୍ମୀର ସରକାର ପ୍ରକଳ୍ପକୁ ଲାଭପ୍ରଦ କରିବା ପାଇଁ ଏହା କାର୍ଯ୍ୟକାରୀ ହୋଇଯିବା ପରେ 10 ବର୍ଷ ପର୍ଯ୍ୟନ୍ତ ଜଳ ଉପଯୋଗ ଶୁଳ୍କ ଆଦାୟକୁ ଛାଡ଼ କରିବ, ଜିଏସଟିରେ ରାଜ୍ୟର ଅଂଶ  ର ପୁନଃପଇଠ କରିବ ଏବଂ ହ୍ରାସକୃତ ଭାବରେ ପ୍ରତି ବର୍ଷ 2 ପ୍ରତିଶତ ହାରରେ ମାଗଣା ବିଜୁଳିର ବ୍ୟବସ୍ଥା କରିବ ଅର୍ଥାତ୍ କେନ୍ଦ୍ର ଶାସିତ ଅଞ୍ଚଳ ଜମ୍ମୁ-କାଶ୍ମୀରକୁ ପ୍ରକଳ୍ପ ଚାଲୁ ହେବାର ପ୍ରଥମ ବର୍ଷରେ ଦୁଇ ପ୍ରତିଶତର ମାଗଣା ବିଜୁଳିର ରିହାତି ମିଳିବ। ଏହାପରେ ପ୍ରତି ବର୍ଷ ଏଥିରେ ଦୁଇ ପ୍ରତିଶତର ବୃଦ୍ଧି କରାଯିବ ତଥା ଷଷ୍ଠ ବର୍ଷରେ ଏହାକୁ 12 ପ୍ରତିଶତ କରାଯିବ।
ପ୍ରକଳ୍ପର ନିର୍ମାଣ କାର୍ଯ୍ୟରୁ ପ୍ରାୟ 2500 ଲୋକମାନଙ୍କୁ ପ୍ରତ୍ୟକ୍ଷ ଓ ପରୋକ୍ଷ ନିଯୁକ୍ତି ମିଳିବ। ଏହି କାରଣରୁ କେନ୍ଦ୍ର ଶାସିତ ଅଞ୍ଚଳ ଜମ୍ମୁ-କାଶ୍ମୀରର ସାମାଜିକ ଆର୍ଥିକ ବିକାଶରେ ମଧ୍ୟ ଯୋଗଦାନ ମିଳିବ। ଏହା ସହିତ କେନ୍ଦ୍ର ଶାସିତ ଅଞ୍ଚଳ ଜମ୍ମୁ-କାଶ୍ମୀରକୁ ପ୍ରାୟ 4548.59 କୋଟି ଟଙ୍କାର ମାଗଣା ବିଜୁଳି ତଥା ପ୍ରକଳ୍ପର 40 ବର୍ଷର ଜୀବନ ଚକ୍ର ସମୟରେ କୋୱାର ଜଳ ବିଦ୍ୟୁତ ପ୍ରକଳ୍ପରୁ ଜଳ ଉପଯୋଗ ଶୁଳ୍କ ରେ 4941.46 କୋଟି ଟଙ୍କା ରିହାତି ମଧ୍ୟ ମିଳିବ।
BS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଅଭିନେତା ଶ୍ରୀ ନେଦୁମୁଦି ବେଣୁଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ
ଅଭିନେତା ଶ୍ରୀ ନେଦୁମୁଦି ବେଣୁଙ୍କ ବିୟୋଗରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୋକ ବ୍ୟକ୍ତ କରିଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ବିଭିନ୍ନ ଧାରାର ଭିନ୍ନ ଭିନ୍ନ ଭୂମିକାକୁ ପ୍ରାଣବନ୍ତ କରି ପାରୁଥିବା ଶ୍ରୀ ନେଦୁମୁଦି ବେଣୁ ଜଣେ ବହୁମୁଖୀ କଳାକାର ଥିଲେ । ଜଣେ ସଫଳ ଲେଖକ ହେବା ସହିତ ସେ ମଞ୍ଚ ଅନୁରାଗୀ ମଧ୍ୟ ଥିଲେ । ତାଙ୍କ ବିୟୋଗ ଚଳଚ୍ଚିତ୍ର ଓ ସଂସ୍କୃତି ଜଗତ ପାଇଁ ଏକ ଅପୂରଣୀୟ କ୍ଷତି । ତାଙ୍କ ପରିବାର ଓ ପ୍ରଶଂସକଙ୍କୁ ସମବେଦନା ଜଣାଉଛି । ଓମ ଶାନ୍ତି ।”
SR
(Visitor Counter : 137
କ୍ୟାବିନେଟ
‘ଉଚ୍ଚ ଦକ୍ଷତା ବିଶିଷ୍ଟ ସୌର ପିଭି ମଡ୍ୟୁଲର ଜାତୀୟ କାର୍ଯ୍ୟକ୍ରମ’ ଲାଗି ଉତ୍ପାଦନ ଆଧାରିତ ପ୍ରୋତ୍ସାହନ ଯୋଜନାକୁ କ୍ୟାବିନେଟ ମଞ୍ଜୁରି
ଉଚ୍ଚଦକ୍ଷତା ବିଶିଷ୍ଟ ସୌର ପିଭି ମଡ୍ୟୁଲରେ ଗୀଗାୱାଟ୍ ଆଧାରିତ ଉତ୍ପାଦନ କ୍ଷମତା ହାସଲ କରିବା ଲାଗି ଲକ୍ଷ୍ୟ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର କ୍ୟାବିନେଟ ବୈଠକରେ ଉଚ୍ଚଦକ୍ଷତା ବିଶିଷ୍ଟ ସୌର ପିଭି ମଡ୍ୟୁଲରେ ଗିଗାୱାଟ ଆଧାରିତ ଉତ୍ପାଦନ କ୍ଷମତା ହାସଲ କରିବା ଲକ୍ଷ୍ୟ ନେଇ ୧୯ହଜାର ୫୦୦ କୋଟି ଟଙ୍କାର ବ୍ୟୟବରାଦ ସହିତ ‘ଉଚ୍ଚ ଦକ୍ଷତା ବିଶିଷ୍ଟ ସୌର ପିଭି ମଡ୍ୟୁଲର ଜାତୀୟ କାର୍ଯ୍ୟକ୍ରମ’ ପାଇଁ ଉତ୍ପାଦନ ଆଧାରିତ ପ୍ରୋତ୍ସାହନ ଯୋଜନାକୁ ଅନୁମୋଦନ କରାଯାଇଛି । ଏଥିପାଇଁ ନୂତନ ଏବଂ ଅକ୍ଷୟ ଶକ୍ତି ମନ୍ତ୍ରଣାଳୟ ପକ୍ଷରୁ ଦିଆଯାଇଥିବା ପ୍ରସ୍ତାବକୁ ମଞ୍ଜୁରି ମିଳିଛି ।
ଉଚ୍ଚ ଦକ୍ଷତା ବିଶିଷ୍ଟ ସୌର ପିଭି ମଡ୍ୟୁଲ ପାଇଁ ଜାତୀୟ କାର୍ଯ୍ୟକ୍ରମର ଉଦ୍ଦେଶ୍ୟ ହେଉଛି ଭାରତରେ ଉଚ୍ଚ ଦକ୍ଷତା ବିଶିଷ୍ଟ ସୌର ପିଭି ମଡ୍ୟୁଲ ପ୍ରସ୍ତୁତି ପାଇଁ ଏକ ଇକୋସିଷ୍ଟମ ନିର୍ମାଣ କରିବା। ଏହା ମାଧ୍ୟମରେ ଅକ୍ଷୟ ଶକ୍ତି କ୍ଷେତ୍ରରେ ଆମଦାନୀ ଉପରେ ନିର୍ଭରଶୀଳତାକୁ ମଧ୍ୟ କମ କରାଯାଇ ପାରିବ । ଏହି ପଦକ୍ଷେପ ‘ଆତ୍ମନିର୍ଭର ଭାରତ’ ଅଭିଯାନକୁ ମଜବୁତ କରିବା ସହିତ ରୋଜଗାର ମଧ୍ୟ ବୃଦ୍ଧି କରିବ।
ଏକ ପାରଦର୍ଶୀ ଚୟନ ପ୍ରକ୍ରିୟା ମାଧ୍ୟମରେ ସୋଲାର ପିଭି ନିର୍ମାତାଙ୍କ ଚୟନ କରାଯିବ । ସୌର ପିଭି ଉତ୍ପାଦନ ପ୍ଲାଣ୍ଟ ଆରମ୍ଭ ହେବାର ପରବର୍ତ୍ତୀ ପାଞ୍ଚ ବର୍ଷ ପର୍ଯ୍ୟନ୍ତ ଉତ୍ପାଦନ ଆଧାରିତ ପ୍ରୋତ୍ସାହନ ର ବିତରଣ କରାଯିବ । ଘରୋଇ ବଜାରରେ ଉଚ୍ଚଦକ୍ଷତା ବିଶିଷ୍ଟ ସୌର ପିଭି ମଡ୍ୟୁଲର ବିକ୍ରି ଉପରେ ଏହି ପ୍ରୋତ୍ସାହନ ଦିଆଯିବ ।
ଏହି ଯୋଜନାର ଆଶାନୁରୂପ ପରିଣାମ/ଲାଭଗୁଡ଼ିକ ହେଲା:
- ଏହା ଅନୁମାନ କରାଯାଉଛି ଯେ ସମ୍ପୂର୍ଣ୍ଣ ଏବଂ ଆଂଶିକ ରୂପରେ ଏକୀକୃତ, ସୌର ପିଭି ମଡ୍ୟୁଲର ପାଖାପାଖି ୬୫,୦୦୦ ମେଗାୱାଟ୍ ବାର୍ଷିକ ଉତ୍ପାଦନ କ୍ଷମତା ପ୍ରତିଷ୍ଠା କରାଯିବ ।
- ଏହି ଯୋଜନାରେ ପାଖାପାଖି ୯୪ ହଜାର କୋଟି ଟଙ୍କାର ପ୍ରତ୍ୟକ୍ଷ ନିବେଶ ଆସିବ।
- ଇଭିଏ, ସୋଲାର ଗ୍ଲାସ, ବ୍ୟାକସିଟ୍ ଆଦି ଭଳି ଅନ୍ୟାନ୍ୟ ସାମଗ୍ରୀ ପାଇଁ ଉତ୍ପାଦନ କ୍ଷମତା ନିର୍ମାଣ କରାଯିବ।
- ପାଖାପାଖି ୧,୯୫,୦୦୦ ଲୋକଙ୍କୁ ପ୍ରତ୍ୟକ୍ଷ ନିଯୁକ୍ତି ଓ ପାଖାପାଖି ୭,୮୦,୦୦ ଲୋକଙ୍କୁ ପରୋକ୍ଷ ନିଯୁକ୍ତି ମିଳି ପାରିବ।
- ପାଖାପାଖି ୧.୩୭ ଲକ୍ଷ କୋଟି ଟଙ୍କାର ଆମଦାନୀ ହ୍ରାସ ପାଇବ ।
- ସୌର ପିଭି ମଡ୍ୟୁଲରେ ଉଚ୍ଚ ଦକ୍ଷତା ହାସଲ କରିବା ପାଇଁ ଗବେଷଣା ଓ ବିକାଶକୁ ପ୍ରୋତ୍ସାହନ ମିଳିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ୟୁଏନ ପିଜିଏ ସାବା କରୋସିଙ୍କୁ ସ୍ୱାଗତ କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ମିଳିତ ଜାତିସଂଘ ସାଧାରଣ ସଭାର ୭୭ତମ ଅଧିବେଶନର ଅଧ୍ୟକ୍ଷ ମହାମହିମ ଶ୍ରୀ ସାବା କରୋସିଙ୍କୁ ସ୍ୱାଗତ କରିଛନ୍ତି ।
ପ୍ରଧାନମନ୍ତ୍ରୀ ଏକ ଟ୍ୱିଟରେ କହିଛନ୍ତି;
“ଭାରତକୁ ପ୍ରଥମ ଗସ୍ତରେ ଆସିଥିବା @UN_PGA ସାବା କରୋସିଙ୍କୁ ସ୍ୱାଗତ କରି ଖୁସି । ମିଳିତ ଜାତିସଂଘ ସହ ଭାରତର ବହୁପାକ୍ଷିକ ପ୍ରତିବଦ୍ଧତାକୁ ଦୋହରାଉଛି । ବିଶ୍ୱ ଜଳ ସମ୍ବଳଗୁଡିକର ସଂରକ୍ଷଣ ଓ ସଠିକ ବିନିଯୋଗ ସମ୍ପର୍କରେ ଆଲୋଚନା କଲୁ । #G20India ପାଇଁ ତାଙ୍କ ସମର୍ଥନକୁ ସ୍ୱାଗତ କରୁଛି ।”
(SR
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜାତୀୟ ପଞ୍ଚାୟତରାଜ ଦିବସ ଅବସରରେ ଲୋକଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜାତୀୟ ପଞ୍ଚାୟତରାଜ ଦିବସ ଅବସରରେ ଲୋକଙ୍କୁ ଶୁଭେଚ୍ଛା ଜଣାଇଛନ୍ତି । ସେ କହିଛନ୍ତି ଯେ ପଞ୍ଚାୟତ ହେଉଛି ଭାରତୀୟ ଗଣତନ୍ତ୍ରର ସ୍ତମ୍ଭ ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଆପଣ ସମସ୍ତଙ୍କୁ ଜାତୀୟ ପଞ୍ଚାୟତରାଜ ଦିବସର ଶୁଭେଚ୍ଛା ଜଣାଉଛନ୍ତି । ପଞ୍ଚାୟତ ହେଉଛି ଭାରତୀୟ ଗଣତନ୍ତ୍ରର ସ୍ତମ୍ଭ, ଯାହାର ଶକ୍ତିରେ ହିଁ ନୂତନ ଭାରତର ସମୃଦ୍ଧତା ରହିଛି । ଆସନ୍ତୁ ଏକ ଆତ୍ମର୍ନିଭରଶୀଳ ଭାରତ ଗଠନରେ ଆମର ପଞ୍ଚାୟତକୁ ଅଧିକ ସଶକ୍ତ କରିବାକୁ ଶପଥ ନେବା ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସ୍ୱାଧୀନତା ସଂଗ୍ରାମୀ ମଙ୍ଗଲ ପାଣ୍ଡେଙ୍କୁ ତାଙ୍କ ଜନ୍ମ ବାର୍ଷିକୀରେ ମନେ ପକାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସ୍ୱାଧୀନତା ସଂଗ୍ରାମୀ ମଙ୍ଗଲ ପାଣ୍ଡେଙ୍କୁ ତାଙ୍କ ଜନ୍ମ ବାର୍ଷିକୀରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ମହାନ ମଙ୍ଗଲ ପାଣ୍ଡେ ସାହସ ଏବଂ ନିଷ୍ଠାର ପ୍ରତୀକ ଅଟନ୍ତି । ସେ ଆମ ଇତିହାସର ଏକ ଗୁରୁôତ୍ୱପୂର୍ଣ୍ଣ ଅବସ୍ଥାରେ ଦେଶପ୍ରେମର ଭାବନାକୁ ପ୍ରଜ୍ୱଳିତ କରି ଅଗଣିତ ଲୋକଙ୍କୁ ପ୍ରେରଣା ଦେଇଥିଲେ । ତାଙ୍କ ଜନ୍ମ ବାର୍ଷିକୀରେ ତାଙ୍କୁ ମନେ ପକାଇଛି । ଚଳିତ ବର୍ଷ ପ୍ରାରମ୍ଭରେ ମିରଟରେ ତାଙ୍କ ପ୍ରତିମୂର୍ତ୍ତିରେ ଶ୍ରଦ୍ଧାଞ୍ଜଳି ଅର୍ପଣ କରିଥିଲି ।”
HS
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳ ସହିତ କୋଭିଡ ଟୀକାକରଣର ସ୍ଥିତି ଓ ପ୍ରଗତି ସଂକ୍ରାନ୍ତରେ କେନ୍ଦ୍ରର ସମୀକ୍ଷା
ଦ୍ୱିତୀୟ ଡୋଜର ଗତି ଏବଂ ଟୀକାକରଣ ବୃଦ୍ଧି କରିବାକୁ ରାଜ୍ୟ / କେନ୍ଦ୍ରଶାସିତ ଅଞ୍ଚଳକୁ ପରାମର୍ଶ ଦ୍ୱିତୀୟ ଡୋଜ ଟୀକାକରଣ ପାଇଁ ରାଜ୍ୟ ପ୍ରଶାସନ ହିତାଧିକାରୀମାନଙ୍କ ଜିଲ୍ଲା ୱାରୀ ତାଲିକା ପ୍ରସ୍ତୁତ କରିବେ
ହିତାଧିକାରୀଙ୍କୁ ସାମିଲ ପାଇଁ ଜିଲ୍ଲାପାଳମାନଙ୍କୁ ଜଡିତ କରି ଜିଲ୍ଲା-ୱାରୀ ଯୋଜନା ପ୍ରସ୍ତୁତ କରିବାକୁ ପରାମର୍ଶ ଦିଆଯାଇଛି
କେନ୍ଦ୍ର ସ୍ୱାସ୍ଥ୍ୟ ସଚିବ ଶ୍ରୀ ରାଜେଶ ଭୂଷଣ ଆଜି ଭିଡିଓ କନଫରେନ୍ସ  ମାଧ୍ୟମରେ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳ ଗୁଡିକର ସ୍ୱାସ୍ଥ୍ୟ ସଚିବ ଏବଂ ଜାତୀୟ ସ୍ୱାସ୍ଥ୍ୟ ମିଶନ  ର ମିଶନ ନିର୍ଦ୍ଦେଶକଙ୍କ ସହ କୋଭିଡ-୧୯ ଟୀକାକରଣର ଅଗ୍ରଗତି ସମୀକ୍ଷା କରିଛନ୍ତି । ଏହି ବୈଠକର ମୁଖ୍ୟ ଉଦ୍ଦେଶ୍ୟ ହେଲା ରାଜ୍ୟ ତଥା କେନ୍ଦ୍ରଶାସିତ ଅଞ୍ଚଳ ମାନଙ୍କୁ ଦେଶବ୍ୟାପୀ ଟୀକାକରଣର ଗତି ଏବଂ ଦ୍ୱିତୀୟ ଡୋଜର ଟୀକାକରଣ ବୃଦ୍ଧି କରିବା । ୨୧ ଅକ୍ଟୋବର ୨୦୨୧ ରେ ୧୦୦ କୋଟି ଡୋଜ ଟୀକାକରଣ କରିବାର ମାଇଲଖୁଣ୍ଟ ହାସଲ କରିଥିବା ଦେଶର ପୃଷ୍ଠଭୂମିରେ ଏହା ଆସିଛି ।
ଯୋଗ୍ୟ ହିତାଧିକାରୀଙ୍କ ସଂଖ୍ୟାକୁ ଦର୍ଶାଇ ଯେଉଁମାନେ ଦ୍ୱିତୀୟ ଟିକା ଗ୍ରହଣ କରିନାହାଁନ୍ତି, କେନ୍ଦ୍ର ସ୍ୱାସ୍ଥ୍ୟ ସଚିବ ରାଜ୍ୟ ତଥା କେନ୍ଦ୍ରଶାସିତ ଅଞ୍ଚଳ ମାନଙ୍କୁ ଅନୁରୋଧ କରିଛନ୍ତି ଯେ ସେହି ହିତାଧିକାରୀଙ୍କ ଉପରେ ଧ୍ୟାନ ଦିଅନ୍ତୁ ଯେଉଁମାନେ ସେମାନଙ୍କର ବ୍ୟବଧାନ ଅବଧି ଶେଷ ହେବା ପରେ ଦ୍ୱିତୀୟ ଡୋଜକୁ ଅପେକ୍ଷା କରିଛନ୍ତି ।
ଟୀକାକରଣର ଗତିକୁ ସୁଦୃଢ଼ କରିବା ଏବଂ ଏହାକୁ ତ୍ୱରାନ୍ୱିତ କରିବାକୁ ରାଜ୍ୟ / କେନ୍ଦ୍ରଶାସିତ ଅଞ୍ଚଳ ମାନଙ୍କୁ ମଧ୍ୟ ଅନୁରୋଧ କରାଯାଇଥିଲା ଯେ ଦେଶବ୍ୟାପୀ କୋଭିଡ ଟୀକାକରଣ ଅଭିଯାନ ଅଧୀନରେ ବର୍ଷ ଶେଷ ସୁଦ୍ଧା ସମସ୍ତ ଯୋଗ୍ୟ ଲୋକଙ୍କୁ ଟିକା ଦେବା ପାଇଁ ଦେଶ ଆଗକୁ ବଢୁଛି । ତେଣୁ, ବର୍ତ୍ତମାନ ପର୍ଯ୍ୟନ୍ତ ଯୋଗ୍ୟ ଜନସଂଖ୍ୟାର ୭୧.୨୪ କୋଟି ପ୍ରଥମ ଡୋଜ୍ ଏବଂ ୩୨.୦ ପ୍ରତିଶତ ଲୋକଙ୍କୁ ୩୦.୦୬ କୋଟି ଦ୍ୱିତୀୟ ଡୋଜ ଟିକା ପ୍ରଦାନ କରାଯାଇଛି । ଉପଯୁକ୍ତ ହିତାଧିକାରୀଙ୍କ କେନ୍ଦ୍ର ୱାରୀ କୋଭିଡ-୧୯ ଟୀକାକରଣ ତାଲିକା  ମଧ୍ୟ କୋୱିନ୍ ପ୍ଲାଟଫର୍ମରେ ଉପଲବ୍ଧ ସହିତ ରାଜ୍ୟଗୁଡିକ ମଧ୍ୟ ସମାନ ଭାବେ ବ୍ୟବହାର ଲାଗି ଅନୁରୋଧ କରାଯାଇଥିଲା । ସଚିବ ଉଲ୍ଲେଖ କରିଛନ୍ତି ଯେ ସମୟସୀମା ମଧ୍ୟରେ କାର୍ଯ୍ୟକାରୀ ପାଇଁ ଜିଲ୍ଲା ମାଜିଷ୍ଟ୍ରେଟଙ୍କୁ ଜଡିତ କରି ଜିଲ୍ଲା ୱାରୀ ଦ୍ୱିତୀୟ ଡୋଜ୍ ଟୀକାକରଣ ଯୋଜନା ପ୍ରସ୍ତୁତ କରିବା ପାଇଁ ଉପଯୁକ୍ତ ହିତାଧିକାରୀଙ୍କ ବିସ୍ତୃତ ତାଲିକା ବ୍ୟବହାର କରାଯାଇପାରିବ । ସମସ୍ତ ଜିଲ୍ଲା ହିତାଧିକାରୀଙ୍କ ତାଲିକାକୁ ସୁନିଶ୍ଚିତ କରିବା ପାଇଁ ରାଜ୍ୟ / କେନ୍ଦ୍ରଶାସିତ ଅଞ୍ଚଳ ମାନଙ୍କୁ ପ୍ରତିଦିନ ଏହିପରି ଜିଲ୍ଲା ୱାରୀ ଯୋଜନାର ଅଗ୍ରଗତିର ସମୀକ୍ଷା କରିବାକୁ ପରାମର୍ଶ ଦିଆଯାଇଥିଲା ।
ରାଜ୍ୟ ତଥା କେନ୍ଦ୍ରଶାସିତ ଅଞ୍ଚଳ ମାନଙ୍କୁ ମଧ୍ୟ କମ୍ ଟୀକାକରଣ ହୋଇଥିବା ଜିଲ୍ଲାଗୁଡିକୁ ଚିହ୍ନଟ ଏବଂ ପ୍ରାଥମିକତା ଦେବା ତଥା ସ୍ଥାନୀୟ ଆହ୍ୱାନର ସମାଧାନ, ଅତିରିକ୍ତ କୋଭିଡ ଟୀକାକରଣ କେନ୍ଦ୍ରର ଆବଶ୍ୟକତା ଏବଂ ଗ୍ରାମାଞ୍ଚଳରେ ଟୀକାକରଣକୁ ସୁଦୃଢ କରିବା ପାଇଁ ପରାମର୍ଶ ଦିଆଯାଇଥିଲା । ଦ୍ୱିତୀୟ ଡୋଜ୍ ଟୀକାକରଣ ବୃଦ୍ଧି କରିବାକୁ ସେମାନଙ୍କର ରଣନୀତ ଆଦାନ ପ୍ରଦାନ ପାଇଁ ମଧ୍ୟ ସେମାନଙ୍କୁ ଅନୁରୋଧ କରାଯାଇଥିଲା ।
ଡକ୍ଟର ମନୋହର ଅଗନାନି, ଅତିରିକ୍ତ ଶାସନ ସଚିବ , ରାଜ୍ୟ / କେନ୍ଦ୍ରଶାସିତ ଅଞ୍ଚଳର ସ୍ୱାସ୍ଥ୍ୟ ବିଭାଗର ପ୍ରମୁଖ ସଚିବ, ଅତିରିକ୍ତ ମୁଖ୍ୟ ଶାସନ ସଚିବ , ସ୍ୱାସ୍ଥ୍ୟ ମନ୍ତ୍ରାଳୟର ବରିଷ୍ଠ ଅଧିକାରୀ ଏବଂ ରାଜ୍ୟ ତଦାରଖ ଅଧିକାରୀମାନେ ଏହି ଅବସରରେ ଉପସ୍ଥିତ ଥିଲେ ।
HS
(Visitor Counter : 153
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରତିରକ୍ଷା ମନ୍ତ୍ରଣାଳୟ ଭାରତୀୟ ସେନା ପାଇଁ ଉନ୍ନୀତ ଆକାଶ ଯୁଦ୍ଧାସ୍ତ୍ର ବ୍ୟବସ୍ଥା ଓ ୧୨ ଯୁଦ୍ଧାସ୍ତ୍ର ସ୍ଥାନ ନିରୂପଣ ରାଡାର୍ସ ସ୍ୱାତୀ  ପାଇଁ ୯୧୦୦ କୋଟିରୁ ଅଧିକ ଟଙ୍କାର ଚୁକ୍ତି ସ୍ୱାକ୍ଷର କଲେ
ପ୍ରଧାନମନ୍ତ୍ରୀ କହିଲେ ଏହା ଏକ ପ୍ରଶଂସନୀୟ ଅଗ୍ରଗତି, ଯାହା ଆତ୍ମନିର୍ଭରତାକୁ ପ୍ରୋତ୍ସାହିତ କରିବ ଓ ବିଶେଷ କରି ଏମଏସଏମଇ କ୍ଷେତ୍ରକୁ ସାହାଯ୍ୟ କରିବ
ପ୍ରତିରକ୍ଷା ମନ୍ତ୍ରୀଙ୍କ କାର୍ଯ୍ୟାଳୟ ପକ୍ଷରୁ ହୋଇଥିବା ଏକ ଟ୍ୱିଟରେ ସୂଚନା ଦିଆଯାଇଛି, ପ୍ରତିରକ୍ଷା ମନ୍ତ୍ରଣାଳୟ ଭାରତୀୟ ସେନା ପାଇଁ ଉନ୍ନୀତ ଆକାଶ ଯୁଦ୍ଧାସ୍ତ୍ର ବ୍ୟବସ୍ଥା ଓ ୧୨ ଯୁଦ୍ଧାସ୍ତ୍ର ସ୍ଥାନ ନିରୂପଣ ରାଡାର୍ସ, ଡବ୍ଲୁଏଲଆର ସ୍ୱାତୀ  ପାଇଁ ୯୧୦୦ କୋଟିରୁ ଅଧିକ ଟଙ୍କାର ଚୁକ୍ତି ମାର୍ଚ୍ଚ ୩୦,୨୦୨୩ରେ ସ୍ୱାକ୍ଷର କରିଛନ୍ତି ।
ପ୍ରତିରକ୍ଷା ମନ୍ତ୍ରୀଙ୍କ କାର୍ଯ୍ୟାଳୟ ପକ୍ଷରୁ ହୋଇଥିବା ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ କହିଛନ୍ତି;
“ପ୍ରଶଂସନୀୟ ଅଗ୍ରଗତି, ଯାହା ଆତ୍ମନିର୍ଭରତାକୁ ପ୍ରୋତ୍ସାହିତ କରିବ ଓ ବିଶେଷ କରି ଏମଏସଏମଇ କ୍ଷେତ୍ରକୁ ସାହାଯ୍ୟ କରିବ ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଓମାନ ସୁଲତାନଙ୍କ ସହ ପ୍ରଧାନମନ୍ତ୍ରୀଙ୍କ ଟେଲିଫୋନ ବାର୍ତ୍ତାଳାପ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଓମାନ ସୁଲତାନ ମହାମହିମ ହାଇଥାମ ବିନ ତାରିକଙ୍କ ସହ ଟେଲିଫୋନ ଯୋଗେ ବାର୍ତ୍ତାଳାପ କରିଛନ୍ତି ।
ଉଭୟ ନେତା କୋଭିଡ-19 ଯୋଗୁଁ ଉତ୍ପନ୍ନ ସ୍ୱାସ୍ଥ୍ୟ ଓ ଆର୍ଥିକ ସ୍ଥିତି ନେଇ ଆଲୋଚନା କରିଥିଲେ । ଏହି ଜଟିଳ ପରିସ୍ଥିତର ସମ୍ମୁଖୀନ ହେବା ପାଇଁ ଉଭୟ ନେତା ପାରସ୍ପରିକ ସହଯୋଗ ବଜାୟ ରଖିବାକୁ ସହମତି ପ୍ରକାଶ କରିଥିଲେ । ବର୍ତ୍ତମାନ ପରିସ୍ଥିତିରେ ଓମାନରେ ଥିବା ଭାରତୀୟଙ୍କ ସମସ୍ୟା ପ୍ରତି ଦୃଷ୍ଟି ରଖିବା ପାଇଁ ଶ୍ରୀ ମୋଦୀ ସୁଲତାନଙ୍କ ଦୃଷ୍ଟି ଆକର୍ଷଣ କରିଥିବା ବେଳେ, ସୁଲତାନ ମଧ୍ୟ ଭାରତରେ ଥିବା ଓମାନ ନାଗରିକଙ୍କ ସମସ୍ୟା ପ୍ରତି ଦୃଷ୍ଟି ଦେଇଥିବାରୁ ପ୍ରଧାନମନ୍ତ୍ରୀଙ୍କୁ ସାଧୁବାଦ ଜଣାଇଥିଲେ ।
ଏହି ଅବସରରେ ପ୍ରଧାନମନ୍ତ୍ରୀ ନିକଟରେ ପରଲୋକ ଗମନ କରିଥିବା ଓମାନ ସୁଲତାନ କାବୁସଙ୍କ ବିୟୋଗରେ ସମବେଦନା ଜଣାଇଥିଲେ । ପ୍ରଧାନମନ୍ତ୍ରୀ ଶ୍ରୀ ମୋଦୀ ଏକ ଉତ୍ତମ ପଡୋଶୀ ଭାବେ ଓମାନ ପ୍ରତି ନିଜର ସଦିଚ୍ଛା ବ୍ୟକ୍ତ କରିଥିଲେ ।
ରସାୟନ ଓ ସାର ମନ୍ତ୍ରଣାଳୟ
ଦେଶରେ ଯଥେଷ୍ଟ ପରିମାଣରେ ସାର ମହଜୁଦ ଅଛି : ଗୌଡା
• ରାଜ୍ୟରେ ୟୁରିଆ ଉପଲବ୍ଧତା ନେଇ ଶ୍ରୀ ଗୌଡାଙ୍କୁ ସାକ୍ଷାତ କଲେ ତେଲଙ୍ଗାନା କୃଷି ମନ୍ତ୍ରୀ ଶ୍ରୀ ସିଙ୍ଗିରେଡ୍ଡୀ ନିରଞ୍ଜନ ରେଡ୍ଡୀ
କେନ୍ଦ୍ର ରସାୟନ ଓ ସାର ମନ୍ତ୍ରୀ ଶ୍ରୀ ଡି ଭି ସଦାନନ୍ଦ ଗୌଡା କହିଛନ୍ତି ଯେ, ଖରିଫ ଋତୁ ଯୋଗୁଁ ସାରା ଦେଶରେ ସାରର ଚାହିଦା ବୃଦ୍ଧି ପାଇବାରେ ଲାଗିଛି । ଏହି ଆବଶ୍ୟକତା ପୂରଣ କରିବା ପାଇଁ ଶ୍ରୀ ଗୌଡା କହିଛନ୍ତି ଯେ, ଉତ୍ପାଦନକାରୀ ଏବଂ ରାଜ୍ୟ ସରକାରଙ୍କ ସହିତ କେନ୍ଦ୍ର ସରକାର ସମନ୍ୱୟ ରକ୍ଷା କରି କାର୍ଯ୍ୟ କରୁଛନ୍ତି ।
କେନ୍ଦ୍ର ମନ୍ତ୍ରୀ କହିଛନ୍ତି ଯେ, ଏହାବ୍ୟତୀତ ଆମଦାନୀକୁ କମ କରାଯାଇ ଚାହିଦା ଅନୁଯାୟୀ ଯୋଗାଣ ବୃଦ୍ଧି କରାଯାଇଛି ।
ତେଲଙ୍ଗାନା କୃଷି ମନ୍ତ୍ରୀ ଶ୍ରୀ ସିଙ୍ଗିରେଡ୍ଡୀ ନିରଞ୍ଜନ ରେଡ୍ଡୀ ଆଜି ଶ୍ରୀ ଗୌଡାଙ୍କୁ ତାଙ୍କ କାର୍ଯ୍ୟାଳୟରେ ସାକ୍ଷାତ କରି ରାଜ୍ୟରେ ୟୁରିଆର ଚାହିଦା ସମ୍ପର୍କରେ ଅବଗତ କରାଇଛନ୍ତି । ସେ ଆହୁରି ମଧ୍ୟ କହିଛନ୍ତି ଯେ, ଆଶାନୁରୂପ ମୌସୁମୀ ଯୋଗୁଁ କୃଷକମାନଙ୍କ ପକ୍ଷରୁ ଚାଷ ଜମିରେ ୟୁରିଆର ଚାହିଦା ଏବଂ ଉପଯୋଗ ଗତ ଖରିଫ ତୁଳନାରେ ଚଳିତ ବର୍ଷ ବୃଦ୍ଧି ପାଇଥିବା ପରିଲକ୍ଷିତ ହୋଇଛି । ତେଲଙ୍ଗାନା ପାଇଁ ୟୁରିଆର ପର୍ଯ୍ୟାପ୍ତ ଯୋଗାଣକୁ ସୁନିଶ୍ଚିତ କରିବା ପାଇଁ ସେ କେନ୍ଦ୍ର ମନ୍ତ୍ରୀଙ୍କୁ ଅନୁରୋଧ କରିଥିଲେ।
ଶ୍ରୀ ଗୌଡା କହିଥିଲେ ଯେ, ବର୍ତ୍ତମାନ ସାରା ଦେଶରେ ଯଥେଷ୍ଟ ପରିମାଣର ସାର ଉପଲବ୍ଧ ରହିଛି ଏବଂ ରାଜ୍ୟଗୁଡିକରେ ପର୍ଯ୍ୟାପ୍ତ ପରିମାଣର ସାର ମହଜୁଦ ରହିଛି । କିନ୍ତୁ ବର୍ତ୍ତମାନ ବିହନ ବୁଣିବା ସମୟରେ ଯଦି ସାରର ଚାହିଦା ବୃଦ୍ଧି ପାଏ ତା’ହେଲେ ଯୋଗାଣକୁ ବୃଦ୍ଧି କରାଯିବ ଏବଂ ଚାଷୀଙ୍କୁ ଠିକ ସମୟରେ ୟୁରିଆ ଯୋଗାଇ ଦିଆଯିବ।
ପ୍ରତିରକ୍ଷା ମନ୍ତ୍ରଣାଳୟ
ମେକ୍ ଇନ୍ ଇଣ୍ଡିଆକୁ ପ୍ରୋତ୍ସାହନ; ଭାରତୀୟ ସେନାକୁ ପିନାକ କ୍ଷେପଣାସ୍ତ୍ର ଯୋଗାଣ ପାଇଁ ଭାରତୀୟ କମ୍ପାନୀଗୁଡ଼ିକ ସହ ପ୍ରତିରକ୍ଷା ମନ୍ତ୍ରଣାଳୟର 2580 କୋଟି ଟଙ୍କାର ଚୁକ୍ତି
ପ୍ରତିରକ୍ଷା କ୍ଷେତ୍ରରେ ଆତ୍ମନିର୍ଭରଶୀଳ ହେବା ପାଇଁ ଭାରତ ସରକାର ଯେଉଁ ନିଷ୍ପତ୍ତି ନେଇଛନ୍ତି ଆଜି ତାହାକୁ ଆଉ ଏକ ସାମର୍ଥ୍ୟ ମିଳିଛି । ପ୍ରତିରକ୍ଷା ମନ୍ତ୍ରଣାଳୟର ଅସ୍ତ୍ରଶସ୍ତ୍ର ଓ ସାମରିକ ଉପକରଣ କ୍ରୟ ବିଭାଗ ଆଜି ଭାରତ ଆର୍ଥମୁଭର୍ସ ଲିମିଟେଡ଼, ଟାଟା ପାୱାର କଂପାନୀ ଲିମିଟେଡ଼, ଲାର୍ସନ ଆଣ୍ଡ ଟୁବ୍ରୋ ସଂସ୍ଥା ସହ 2580 କୋଟି ଟଙ୍କାର ଏକ ଚୁକ୍ତି ସ୍ୱାକ୍ଷର କରିଛି । ଏହି 3ଟି କଂପାନୀ ଭାରତୀୟ ସେନାର ଆର୍ଟିଲାରି ରେଜିମେଣ୍ଟ ନିମନ୍ତେ 6ଟି ପିନାକ କ୍ଷେପଣାସ୍ତ୍ର ବ୍ୟବସ୍ଥା ବା ରେଜିମେଣ୍ଟ ଯୋଗାଇବ । ଏହି ରେଜିମେଣ୍ଟ ମଧ୍ୟରେ ପିନାକ କ୍ଷେପଣାସ୍ତ୍ର ବ୍ୟବସ୍ଥାରେ ବ୍ୟବହାର କରାଯାଉଥିବା ଉପକରଣ ଆଦି ଅନ୍ତର୍ଭୁକ୍ତ । ଏହି 6ଟି ପିନାକ ରେଜିମେଣ୍ଟରେ 114ଟି ଲଞ୍ଚର, ସ୍ୱୟଂକ୍ରିୟ ଲକ୍ଷ୍ୟଭେଦୀ କମାଣ ବା ଏଜିଏପିଏସ୍, ୪୫ଟି କମାଣ୍ଡ ପୋଷ୍ଟ ଅନ୍ତର୍ଭୁକ୍ତ । ଟାଟା ପାୱାର କଂପାନୀ ଓ ଲାର୍ସନ ଆଣ୍ଡ ଟୁବ୍ରୋଠାରୁ ମୁଖ୍ୟତଃ ଏହି ରେଜିମେଣ୍ଟ କିଣାଯିବ । ସେହିଭଳି ଭାରତ ଆର୍ଥମୁଭର୍ସ ସେନାକୁ 330ଟି ଭାରୀଯାନ ବିକ୍ରି କରିବ । ଏହି 6ଟି ପିନାକ ରେଜିମେଣ୍ଟକୁ ଦେଶର ଉତ୍ତର ଓ ପୂର୍ବାଞ୍ଚଳ ସୀମାନ୍ତରେ ମୁତୟନ କରାଯିବ । ଏହାଫଳରେ ସେନାର ଲଢେଇ ଦକ୍ଷତା ଓ ପ୍ରସ୍ତୁତି ବୃଦ୍ଧି ପାଇବ । ଏହି 6ଟି ପିନାକ ରେଜିମେଣ୍ଟ 2024 ସୁଦ୍ଧା ହାସଲ କରିବାକୁ ଭାରତୀୟ ସେନା ଲକ୍ଷ୍ୟ ରଖିଛି । ଭାରତୀୟ ପ୍ରତିରକ୍ଷା ଗବେଷଣା ଓ ଉନ୍ନୟନ ସଂସ୍ଥା ର ଡିଜାଇନ୍ ଏବଂ ଜ୍ଞାନକୌଶଳ ଅନୁସାରେ ଏହି ସଂସ୍ଥାଗୁଡିକ ପିନାକ କ୍ଷେପଣାସ୍ତ୍ର ବ୍ୟବସ୍ଥା ନିର୍ମାଣ କରିବେ ।
ଏହି କ୍ରୟ ଯୋଜନାରେ ହୋଇଥିବା ଚୁକ୍ତି ଅନୁସାରେ ସଂପୃକ୍ତ ପିନାକ ରେଜିମେଣ୍ଟଗୁଡିକ 70 ଶତାଂଶ ଦେଶୀ କାରିଗରୀ ଜ୍ଞାନକୌଶଳରେ ନିର୍ମିତ ହେବ । ଏ ସଂକ୍ରାନ୍ତ ପ୍ରସ୍ତାବକୁ କେନ୍ଦ୍ର ପ୍ରତିରକ୍ଷା ମନ୍ତ୍ରୀ ରାଜନାଥ ସିଂହ ଏବଂ ଅର୍ଥମନ୍ତ୍ରୀ ଶ୍ରୀମତୀ ନିର୍ମଳା ସୀତାରମଣ ଅନୁମୋଦନ କରିଛନ୍ତି ।
ପିନାକ ବହୁମୁଖୀ ଲଞ୍ଚ ରକେଟ ସିଷ୍ଟମ୍ ବା ଏମ୍ଏଲ୍ଆରଏସ୍ ଡିଆରଡିଓ ଦ୍ୱାରା ଦେଶୀ କାରିଗରୀ ନକ୍ସା ଓ ଜ୍ଞାନକୌଶଳରେ ନିର୍ମିତ ହୋଇ ଉପର 3ଟି ସଂସ୍ଥା ଦ୍ୱାରା ଉତ୍ପାଦିତ ହେବ । ପ୍ରତିରକ୍ଷା କ୍ଷେତ୍ରରେ ଆତ୍ମନିର୍ଭରଶୀଳ ହେବାପାଇଁ ଭାରତ ଯେଉଁ ନିଷ୍ପତ୍ତି ନେଇଛି ତଦନୁସାରେ ପ୍ରଥମ ଥର ପାଇଁ ଘରୋଇ-ସରକାରୀ ସହଭାଗିତାରେ ଦେଶ ଭିତରେ ଏହି କ୍ଷେପଣାସ୍ତ୍ର ଉତ୍ପାଦିତ ହେବ ।
ସ୍ଵରାଷ୍ଟ୍ର ବ୍ୟାପାର ମନ୍ତ୍ରଣାଳୟ
ପ୍ରଧାନମନ୍ତ୍ରୀଙ୍କ ନିର୍ଦ୍ଦେଶକ୍ରମେ କେନ୍ଦ୍ର ସ୍ଵରାଷ୍ଟ୍ର ମନ୍ତ୍ରଣାଳୟ ପକ୍ଷରୁ ସମସ୍ତ ରାଜ୍ୟର ଆପାତକାଳୀନ ପରିଚାଳନା ପାଣ୍ଠିକୁ 11,092 କୋଟି ଟଙ୍କାର ଅନୁମୋଦନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ବିଭିନ୍ନ ରାଜ୍ୟର ମୁଖ୍ୟମନ୍ତ୍ରୀମାନଙ୍କ ସହିତ ଭିଡିଓ କନଫରେନ୍ସ ଜରିଆରେ ହୋଇଥିବା ଆଲୋଚନାକୁ ଭିତ୍ତି କରି କେନ୍ଦ୍ର ସ୍ଵରାଷ୍ଟ୍ର ମନ୍ତ୍ରୀ ଶ୍ରୀ ଅମିତ ଶାହ ସମସ୍ତ ରାଜ୍ୟର ଆପାତକାଳୀନ ପରିଚାଳନା ପାଣ୍ଠି କୁ 11,092 କୋଟି ଟଙ୍କାର ଅନୁମୋଦନ କରିଛନ୍ତି । ରାଜ୍ୟ ସରକାରଗୁଡିକର ଆପାତକାଳୀନ ପରିଚାଳନା ପାଣ୍ଠି ସହାୟତା ବୃଦ୍ଧି ଉଦ୍ଦେଶ୍ୟରେ 2020-21 ଆର୍ଥିକ ବର୍ଷ ନିମନ୍ତେ କେନ୍ଦ୍ର ସରକାର ଏହି ଆଗୁଆ ଅନୁଦାନ ମଞ୍ଜୁର କରିଛନ୍ତି ।
କୋଭିଡ-19ର ମୁକାବିଲା ପାଇଁ ପ୍ରତିଷେଧମୂଳକ ବ୍ୟବସ୍ଥା ଗ୍ରହଣ କରିବା ଉଦ୍ଦେଶ୍ୟରେ କେନ୍ଦ୍ର ସରକାର ଗତ 14 ତାରିଖ ଦିନ ରାଜ୍ୟ ଆପାତକାଳୀନ ପାଣ୍ଠିରୁ ଅର୍ଥ ଖର୍ଚ୍ଚ କରିବା ଲାଗି ଅନୁମତି ପ୍ରଦାନ କରିଥିଲେ । କ୍ଵାରେଣ୍ଟାଇନ ସୁବିଧା, ନମୁନା ସଂଗ୍ରହ ଓ ପରୀକ୍ଷା, ଅତିରିକ୍ତ ପରୀକ୍ଷାଗାର ନିର୍ମାଣ, ଚିକିତ୍ସା ସୁରକ୍ଷା ଉପକରଣ, ଥର୍ମାଲ ସ୍କାନର ଆହରଣ, ଏୟାର ପ୍ୟୁରିଫାୟାର ଓ ସରକାରୀ ହସ୍ପିଟାଲର ଆନୁଷଙ୍ଗିକ ଆବଶ୍ୟକତାକୁ ପୂରଣ କରିବା ଲାଗି ଏହି ଅର୍ଥ ଖର୍ଚ୍ଚ କରିବାକୁ ଅନୁମତି ଦିଆଯାଇଥିଲା ।
ଲକଡାଉନ ଯୋଗୁଁ ରାଜ୍ୟର ବିଭିନ୍ନ ସ୍ଥାନରେ ଅଟକି ରହିଥିବା ଦାଦନ ଶ୍ରମିକ ତଥା ବାସହୀନଙ୍କ ପାଇଁ କେନ୍ଦ୍ର ସରକାର ସଂବେଦନଶୀଳ ଅଛନ୍ତି । ସେ ଦୃଷ୍ଟିରୁ ଗତ 28 ତାରିଖ ଦିନ ଏବାବଦରେ ଏସଡିଆରଏଫରୁ ଅର୍ଥ ଖର୍ଚ୍ଚ କରିବା ଲାଗି ଅନୁମତି ଦେଇଥିଲେ । ବିଶ୍ଵ ସ୍ୱାସ୍ଥ୍ୟ ସଂଗଠନ ଦ୍ଵାରା ମହାମାରୀ ଘୋଷିତ କରୋନା ସଂକ୍ରମଣର ମୁକାବିଲା ନିମନ୍ତେ ପ୍ରଧାନମନ୍ତ୍ରୀଙ୍କ ନେତୃତ୍ଵାଧୀନ କେନ୍ଦ୍ର ସରକାର ରାଜ୍ୟଗୁଡିକୁ ସମୟୋଚିତ ସମସ୍ତ ସହାୟତା ଯୋଗାଇ ଦେଇ ଆସୁଛନ୍ତି ।
ଗୃହ ନିର୍ମାଣ ଓ ସହରାଞ୍ଚଳ ଦାରିଦ୍ର୍ୟ ଦୂରୀକରଣ ମନ୍ତ୍ରଣାଳୟ
ବର୍ଜ୍ୟ ମୁକ୍ତ ସହରକୁ ସମର୍ଥନ ଦେବା ପାଇଁ ଲକ୍ଷ ଲକ୍ଷ ଯୁବକମାନଙ୍କ ସହିତ ଭାରତୀୟ ସ୍ବଚ୍ଛତା ଲିଗରେ ସାମିଲ୍ ହେବେ ଅନେକ ଜଣାଶୁଣା ବ୍ୟକ୍ତିତ୍ବ
ସମୁଦ୍ର କୂଳ, ପାହାଡ଼ ତଥା ପର୍ଯ୍ୟଟନ ସ୍ଥଳକୁ ପରିଷ୍କାର କରିବା ପାଇଁ ଭାରତର ପ୍ରଥମ ଯୁବ ନେତୃତ୍ବ ପରିଚାଳିତ ଇଣ୍ଟର ସିଟି ପ୍ରତିଯୋଗୀତାରେ ସାମିଲ୍ ହେବେ ଶଙ୍କର ମହାଦେବନ, ଭେଙ୍କଟେସ ଆୟର, ବି ପ୍ରାକ୍, ଜୀବ ମିଲ୍ଖା ସିଂହ, କିରଣ ଖେର
ଆରା ୟୋଧାସ୍, ବନାରସି ୱାରିୟର୍ସ, ବାରବାଟି ବାକନ୍ସ, ଗ୍ରୀନ ଗାର୍ଡିଆନ୍ସ ଅଫ୍ ଗାନ୍ଧୀନଗର, ନଭି ମୁମ୍ବାଇ ଇସିଓ ନାଇଟ୍ସ, ଚଣ୍ଡିଗଡ଼ ଚ୍ୟାଲେଞ୍ଜର୍ସ, ଇନକ୍ରେଡିବଲ୍ ସ୍ବଚ୍ଛ ଇନ୍ଦୋରିଜ୍ କୌଣସି ଖେଳର ଟିମର ନାମ ନୁହେଁ। ଏହା ସେହି ସବୁ ଟିମଙ୍କର ନାମ ଅଟେ ଯାହାକୁ ଲକ୍ଷ ଲକ୍ଷ ଉତ୍ସାହୀ ଯୁବକଯୁବତୀ ଭାରତୀୟ ସ୍ବଚ୍ଛତା ଲିଗରେ ଭାଗ ନେବା ପାଇଁ ପ୍ରସ୍ତୁତ କରାଯାଇଛି। ଭାରତୀୟ ସ୍ବଚ୍ଛତା ଲିଗର ଏହି ଟିମ୍ ନିଜର ସହରକୁ ବର୍ଜ୍ୟମୁକ୍ତ କରିବା ପାଇଁ ବ୍ୟାପକ ଅଭିଯାନ ଆରମ୍ଭ କରିବେ। କେନ୍ଦ୍ରୀୟ ଗୃହ ଓ ସହରୀ ବ୍ୟାପାର ମନ୍ତ୍ରାଳୟଙ୍କ ତତ୍ତ୍ବାବଧାନରେ 17 ଡିସେମ୍ବର 2022 ରେ ଭାରତୀୟ ସ୍ବଚ୍ଛତା ଲିଗର ଆୟୋଜନ କରାଯାଉଛି। କେନ୍ଦ୍ର ମନ୍ତ୍ରୀ ଶ୍ରୀ ହରଦିପ୍ ସିଂ ପୁରୀ 17 ସେପ୍ଟେମ୍ବର 2022 ରେ ଭାରତୀୟ ସ୍ବଚ୍ଛତା ଲିଗ୍ ପ୍ରାରମ୍ଭ କରାଯିବା ବିଷୟରେ ଘୋଷଣା କରିଛନ୍ତି। 1800 ରୁ ଅଧିକ ସହର ଭାରତୀୟ ସ୍ବଚ୍ଛତା ଲିଗ୍ ପାଇଁ ପଞ୍ଜୀକରଣ କରାଇଛନ୍ତି। ଏକ ନିୟୁତରୁ ଅଧିକ ଜନସଂଖ୍ୟା ଥିବା 47 ଟି ସହର ଏହି ଲିଗ୍ ପାଇଁ ପଞ୍ଜୀକରଣ କରାଇଛନ୍ତି। ଅର୍ବାନ୍ ଲୋକାଲ୍ ବଡ଼ି  ର ପ୍ରତିଶତ ଆଧାରରେ ସର୍ବାଧିକ ଭାଗିଦାରୀ ସହିତ ଶୀର୍ଷ ତିନି ରାଜ୍ୟ ଭାଗ ନେଉଛନ୍ତି। ଏଗୁଡ଼ିକ ହେଉଛନ୍ତି ଓଡ଼ିଶା 100 ପ୍ରତିଶତ, ଆସାମ 99 ପ୍ରତିଶତ ଓ ଛତିଶଗଡ଼ 97 ପ୍ରତିଶତ।
ଯୁବକମାନଙ୍କର ନେତୃତ୍ବ ଥିବା ଏହି ଅଭିନବ ପ୍ରତିଯୋଗୀତାରେ କ୍ରିକେଟ ଖେଳାଳୀ ଭେଙ୍କଟେଶ ଆୟର, ଇନକ୍ରେଡିବଲ୍ ଇନ୍ଦୋରିଜ୍ ପାଇଁ ଭାଗ ନେବେ। ଜଣାଶୁଣା ଗାୟକ ଏବଂ ପଦ୍ମ ପୁରସ୍କାର ବିଜେତା ଶଙ୍କର ମହାଦେବନ ନଭି ମୁମ୍ବାଇ ଇସିଓ ନାଇଟ୍ସକୁ, ସାଂସଦ ଓ ଅଭିନେତ୍ରୀ କିରଣ ଖେର, ଗାୟକ ବି. ପ୍ରାକ୍, ଅଲମ୍ପିକ ସ୍ବର୍ଣ୍ଣ ପଦକ ବିଜେତା ଅଭିନବ ବିନ୍ଦ୍ରା ଚଣ୍ଡିଗଡ଼ ଚାଲେଞ୍ଜର୍ସଙ୍କୁ ସମର୍ଥନ ଦେବେ ଯଦ୍ବାରା ସମୁଦ୍ର କୂଳ, ପାହଡ଼ ଓ ପର୍ଯ୍ୟଟନ ସ୍ଥଳକୁ ପରିଷ୍କାର କରାଯାଇପାରିବ। ସ୍ଥାନୀୟ ରାଜନୈତିକ ପ୍ରତିନିଧି ତଥା ଅତି ମହତ୍ତ୍ବପୂର୍ଣ୍ଣ ବ୍ୟକ୍ତି, ମନ୍ତ୍ରୀ ସାଂସଦ, ବିଧାୟକ, ମେୟର, କାଉନସେଲର, ବ୍ରାଣ୍ଡ ଆମ୍ବାସଡର ମଧ୍ୟ ଅନେକ କାର୍ଯ୍ୟକୁ ସବୁଜ ପତାକା ଦେଖାଇବେ ଏବଂ ଲୋକମାନଙ୍କର ସହଭାଗୀତା ବଢ଼ାଇବାରେ ସହଯୋଗ ପ୍ରଦାନ କରିବେ। ଚଣ୍ଡିଗଡ଼ର କାଉନସିଲର ମହେସିନ୍ଦର ସିଂ ସିଦ୍ଧୁ, ତିରୁପତିର ମେୟର ବି.ଆର ସିରିଶା, ତିରୁପତିର କମିଶନର ଅନୁପମା ଅଞ୍ଜଳି, ତିରୁପତିର ବିଧାୟକ ଭୁମନ କରୁଣାକର ରେଡ୍ଡୀ, ଇନ୍ଦୋରର ମେୟର, ଆଇଏମସି ପୁଷ୍ପମିତ୍ର ଭାର୍ଗବ ଲିଗ୍ ରେ ସାମିଲ୍ ହୋଇଛନ୍ତି।
ସହରର ଟିମ ଗୁଡ଼ିକ ସ୍ମାରକ, ପର୍ଯ୍ୟଟନ ଆକର୍ଷଣ ଥିବା ସ୍ଥାନ ତଥା ସମୂଦ୍ର କୂଳ ନିକଟବର୍ତ୍ତୀ ସ୍ଥାନର ପରିଷ୍କାର ପରିଚ୍ଛନ୍ନତା ପାଇଁ ପ୍ରତିଯୋଗୀତା କରିବେ। ଏହି ସ୍ଥାନରେ ବହୁତ ସଂଖ୍ୟାରେ ଲୋକ ଆସୁଛନ୍ତି। ଗୟାରେ ବିଷ୍ଣୁପଦ, ସୀତା କୁଣ୍ଡ, ଅକ୍ଷୟବଟୀ, ଆଗ୍ରାରେ ତାଜଗଞ୍ଜ, ଅଯୋଧ୍ୟାରେ ନୟାଘାଟ, ଫତେପୁର ସିକ୍ରିରେ ବୁଲନ୍ଦ ଦରୱାଜା, ଲକ୍ଷନୌରେ ଲାଲବାଗ, ବାରଣାସୀରେ ଅସି ଘାଟ, ଗୁଜରାଟରେ ସାବରମତୀ ରିଭରଫ୍ରଣ୍ଟରେ ଅଟଳ ବ୍ରିଜ, ଗାନ୍ଧୀ ଆଶ୍ରମ, ଗାନ୍ଧୀନଗରରେ ସରଦାର ପଟେଲ୍ ମୂର୍ତ୍ତି, ଗୋମତୀ ନଦୀ, ମୁମ୍ବାଇରେ କଫ୍ ପ୍ୟାରେଡ୍, ୱର୍ଲି ଫୋର୍ଟ, ଜୁହୁ ପଟ୍ଟି, ଇନ୍ଦୋରରେ ମେଘଦୂତ ଗାର୍ଡ଼େନ, ଲୋନାୱଲାରେ ଖଣ୍ଡାଲା ହ୍ରଦ ପରି ଅନେକ ସ୍ଥାନ ରହିଛି ଯେଉଁଠାରେ ଟିମ ଗୁଡ଼ିକ ପରିଷ୍କାର ପରିଚ୍ଛନ୍ନତାର କାମ କରିବେ।
https://innovateindia.mygov.in/swachhyouthrally/ ରେ ପଞ୍ଜୀକରଣ ଜାରି ରହିଛି ଏବଂ 17 ଡିସେମ୍ବର 2022 ର ସନ୍ଧ୍ୟା 6 ଘ. ପର୍ଯ୍ୟନ୍ତ ଏହା ଲାଇଭ୍ ରହିବ।
BS
(Visitor Counter : 109
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ରେକର୍ଡ ସଂଖ୍ୟକ ଟିକାକରଣକୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ଆଜି ରେକର୍ଡ ସଂଖ୍ୟକ ଟିକାକରଣ ହୋଇଥିବାରୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଖୁସି ବ୍ୟକ୍ତ କରିଛନ୍ତି ଏବଂ କଠିନ ପରିଶ୍ରମ ପାଇଁ ସମ୍ମୁଖ କରୋନା ଯୋଦ୍ଧାମାନଙ୍କୁ ପ୍ରଶଂସା କରିଛନ୍ତି।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି :
“ଆଜିର ରେକର୍ଡ ସଂଖ୍ୟକ ଟିକାକରଣ ହେବା ଅତ୍ୟନ୍ତ ଆନନ୍ଦଦାୟକ। କୋଭିଡ-19 ବିରୋଧୀ ଲଢ଼େଇରେ ଟିକା ଆମର ସବୁଠୁ ଶକ୍ତିଶାଳୀ ଅସ୍ତ୍ର ହୋଇ ରହିଛି। ଟିକା ନେଇଥିବା ଲୋକମାନଙ୍କୁ ଅଭିନନ୍ଦନ ଏବଂ ଏତେ ସଂଖ୍ୟକ ନାଗରିକମାନଙ୍କର ଟିକାକରଣ କରାଇଥିବାରୁ ସମ୍ମୁଖ ଯୋଦ୍ଧାମାନଙ୍କର କାର୍ଯ୍ୟ ପ୍ରଶଂସନୀୟ।
ସାବାସ୍ ଭାରତ!”